CELEX: 32005R2109
Language: sl
Date: 2005-12-21 00:00:00
Title: Uredba Komisije (ES) št. 2109/2005 z dne  21. decembra 2005  o spremembi Uredbe (ES) št. 716/96 o sprejetju izrednih ukrepov podpore trgu z govejim mesom v Združenem kraljestvu

22.12.2005   
            
            
               SL
            
            
               Uradni list Evropske unije
            
            
               L 337/25
            
         UREDBA KOMISIJE (ES) št. 2109/2005
   z dne 21. decembra 2005
   o spremembi Uredbe (ES) št. 716/96 o sprejetju izrednih ukrepov podpore trgu z govejim mesom v Združenem kraljestvu
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1), in zlasti člena 39 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 716/96 (2) je določila shemo, ki jo sofinancira Skupnost in ki dovoljuje Združenemu kraljestvu nakup goveda, starega več kot 30 mesecev, ter njegov zakol v posebej pooblaščenih klavnicah.
            
         
               (2)
            
            
               Znanstveni odbor za biološke škodljivosti pri Evropski agenciji za varnost hrane (EFSA) v svojem mnenju z dne 21. aprila 2004 o znanstveni utemeljitvi predlagane spremembe za izvozno shemo na podlagi datuma Združenega kraljestva in pravilo „nad trideset mesecev“ ugotavlja, da mora govedo, rojeno ali rejeno v Združenem kraljestvu pred 1. avgustom 1996, ostati zunaj prehranske verige ljudi in živali zaradi povečane pojavnosti goveje spongiformne encefalopatije (BSE) v tej skupini. Za govedo, rojeno po tem datumu, je v mnenju navedeno, da je stopnja tveganja BSE za porabnike primerljiva s stopnjo v drugih državah članicah.
            
         
               (3)
            
            
               Glede na to mnenje Odločba Komisije 2005/598/ES z dne 2. avgusta 2005 o prepovedi dajanja v promet proizvodov, pridobljenih iz goveda, rojenega ali rejenega v Združenem kraljestvu pred 1. avgustom 1996 za kakršen koli namen in izvzetju živali iz določenih ukrepov za nadzor in izkoreninjenje, ki so določeni v Uredbi (ES) št. 999/2001 (3), določa, da se ne sme dati v promet noben proizvod, ki je sestavljen ali vsebuje snovi, pridobljene iz goveda, rojenega ali rejenega v Združenem kraljestvu pred 1. avgustom 1996, razen mleka.
            
         
               (4)
            
            
               Člen 2(1) in člen 2(3) Uredbe (ES) št. 716/96 določata ceno, ki jo je treba plačati za kilogram živali v okviru sheme iz navedene uredbe, ter stopnjo na žival, po kateri nakupe živali sofinancira Skupnost. Glede na Odločbo 2005/598/ES je treba omejiti nakupe in sofinanciranje Skupnosti iz Uredbe (ES) št. 716/96 na živali, rojene ali rejene v Združenem kraljestvu pred 1. avgustom 1996.
            
         
               (5)
            
            
               Zaradi poenostavitve je treba uvesti pavšalno nakupno ceno na glavo za vse živali, kupljene v okviru sheme. Da bi spodbudili proizvajalce, da ne bi zavlačevali s prodajo teh živali, je treba nakupno ceno v naslednjih letih postopoma zmanjšati.
            
         
               (6)
            
            
               Skupnost bo sofinancirala 50 % nakupov v okviru sheme.
            
         
               (7)
            
            
               Da bi zagotovili neoviran prehod s trenutne sheme „nad trideset mesecev“ na shemo, omejeno na živali, rojene in rejene v Združenem kraljestvu pred 1. avgustom 1996, je treba določiti datum, s katerim se bo začela uporabljati slednja.
            
         
               (8)
            
            
               Zaradi sklepa organov Združenega kraljestva, da se od 1. januarja 2005 uporablja shema enotnega plačila iz naslova III Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (4), določbe člena 2(4) Uredbe (ES) št. 716/96 zastarajo in jih je treba črtati.
            
         
               (9)
            
            
               Uredbo (ES) št. 716/96 je treba ustrezno spremeniti.
            
         
               (10)
            
            
               Ukrepi, predvideni s to uredbo, so v skladu z mnenjem Upravljalnega odbora za govedino in teletino –
            
         SPREJELA NASLEDNJO UREDBO:
   Člen 1
   Uredba (ES) št. 716/96 se spremeni:
   
               1.
            
            
               V členu 1 se odstavek 1 nadomesti z naslednjim besedilom:
               „1.   Pristojni organ Združenega kraljestva se pooblasti za nakup katerega koli goveda, rojenega ali rejenega v Združenem kraljestvu pred 1. avgustom 1996, ki ne kaže nobenih kliničnih znakov BSE in mu ga ponudi kateri koli proizvajalec ali njegov zastopnik, ter je v obdobju najmanj šest mesecev pred prodajo na gospodarstvu bivalo na ozemlju Združenega kraljestva.“
            
         
               2.
            
            
               Člen 2 se spremeni:
               
                           (a)
                        
                        
                           Odstavek 1 se nadomesti z naslednjim besedilom:
                           „1.   Cena, ki jo plača pristojni organ Združenega kraljestva proizvajalcem ali njihovim zastopnikom v skladu s členom 1(1), je:
                           
                                       —
                                    
                                    
                                       360 EUR na žival za nakupe do 31. decembra 2006,
                                    
                                 
                                       —
                                    
                                    
                                       324 EUR na žival za nakupe med obdobjem od 1. januarja 2007 do 31. decembra 2007,
                                    
                                 
                                       —
                                    
                                    
                                       292 EUR na žival za nakupe med obdobjem od 1. januarja 2008 do 31. decembra 2008.“
                                    
                                 
                     
                           (b)
                        
                        
                           Odstavek 2 se črta.
                        
                     
                           (c)
                        
                        
                           Prvi pododstavek odstavka 3 se nadomesti z naslednjim besedilom:
                           „Za vsako kupljeno žival, uničeno v skladu z določbami iz člena 1, Skupnost sofinancira izdatke Združenega kraljestva za nakupe iz člena 1(1) po naslednjih stopnjah:
                           
                                       —
                                    
                                    
                                       180 EUR na žival za nakupe do 31. decembra 2006,
                                    
                                 
                                       —
                                    
                                    
                                       162 EUR na žival za nakupe med obdobjem od 1. januarja 2007 do 31. decembra 2007,
                                    
                                 
                                       —
                                    
                                    
                                       146 EUR na žival za nakupe med obdobjem od 1. januarja 2008 do 31. decembra 2008.“
                                    
                                 
                     
                           (d)
                        
                        
                           Odstavek 4 se črta.
                        
                     
         Člen 2
   Ta uredba začne veljati dan po objavi v Uradnem listu Evropske unije.
   Uporabljati se začne 23. januarja 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. decembra 2005
      
         
            Za Komisijo
         
         Mariann FISCHER BOEL
         
            Članica Komisije
         
      
   
   
      (1)  UL L 160, 26.6.1999, str. 21. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).
   
      (2)  UL L 99, 20.4.1996, str. 14. Uredba, kakor je bila nazadnje spremenjena z Uredbo (ES) št. 667/2003 (UL L 96, 12.4.2003, str. 13).
   
      (3)  UL L 204, 5.8.2005, str. 22.
   
      (4)  UL L 270, 21.10.2003, str. 1. Uredba, kakor je bila nazadnje spremenjena z Uredbo Komisije (ES) št. 118/2005 (UL L 24, 27.1.2005, str. 15).